rejauldu/bengali-wikipedia huggingface dataset:
রুহুল আমিন নামটি নিচের ব্যক্তিবর্গকে নির্দেশ করতে পারে:   মোহাম্মদ রুহুল আমিন (বীর শ্রেষ্ঠ) - বাংলাদেশের স্বাধীনতা যুদ্ধের বীর মুক্তিযোদ্ধা।  রুহুল আমিন (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা।  রুহুল আমিন (বীর বিক্রম) - বাংলাদেশের স্বাধীনতা যুদ্ধের বীর মুক্তিযোদ্ধা।  রুহুল আমিন (কুড়িগ্রামের রাজনীতিবিদ) - বাংলাদেশী রাজনীতিবিদ  যিনি কুড়িগ্রাম-৪ আসনের সংসদ সদস্য।  রুহুল আমিন (কৃষিবিদ) - হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।  রুহুল আমিন (পটুয়াখালীর রাজনীতিবিদ) - বাংলাদেশী রাজনীতিবিদ ও প্রকৌশলী যিনি পটুয়াখালী-২ আসনের সংসদ সদস্য ছিলেন।  রুহুল আমিন (বিচারপতি) - বাংলাদেশের একজন প্রখ্যাত আইনবিদ এবং ১৫-তম প্রধান বিচারপতি।  রুহুল আমিন (মুফতি),  জাতীয় মসজিদ বায়তুল মোকাররম মসজিদের খতিব।
রিয়্যুগিয়োং হোটেল（কোরীয় ভাষায়：，），গণতান্ত্রিক গণপ্রজাতন্ত্রী কোরিয়া রাজধানী পিয়ং ইয়াং য়ে অবস্থিত，একটি অসমাপ্ত গগনচুম্বী ইমারত। পিয়ং ইয়াংয়ের প্রাচীন নাম 'রিয়্যুগিয়োং' বিধায় হোটেলটির নামকরণ হয়েছে। হোটেলের ভবনটি ত্রিকোণাকৃতির পিরামিডের আদলে গড়ে তৈরি করা।   গ্যালারি    তথ্যসূত্র   বিষয়শ্রেণী:১৯৮৬ সালের স্থাপত্য বিষয়শ্রেণী:উত্তর কোরিয়ার হোটেল বিষয়শ্রেণী:উত্তর কোরিয়ার গগনচুম্বী অট্টালিকা বিষয়শ্রেণী:নির্মাণ অধীনে ভবনসমুহু বিষয়শ্রেণী:নির্মাণাধীন ভবন ও স্থাপনা বিষয়শ্রেণী:গগনচুম্বী হোটেল
উত্তর রাংগুনিয়া উচ্চ বিদ্যালয় বাংলাদেশের চট্টগ্রাম জেলার রাংগুনিয়া উপজেলার একটি মাধ্যমিক বিদ্যালয়। বিদ্যালয়টি ১৯৪২ সালে প্রতিষ্ঠিত হয়। বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, চট্টগ্রামের অধিভুক্ত।     ইতিহাস  স্থানীয় শিক্ষানুরাগী কিছু মানুষের হাত ধরে ১৯৪২ সালে বিদ্যালয়টি প্রতিষ্ঠিত হয়।  দীর্ঘ সময় ধরে বিদ্যালয়টি রাংগুনিয়া অঞ্চলে মাধ্যমিক শিক্ষার প্রসারে গুরুত্বপূর্ণ ভূমিকা পালন করে আসছে।পূর্বে এটি আশি স্কুল নামে পরিচিত ছিল।     অবকাঠামো  বিদ্যালয়টি দেখতে L আকৃতির মতো। বিদ্যালয়ে একটি চারতলা ও একটি দ্বি-তলা একাডেমিক ভবন রয়েছে। এছাড়াও রয়েছে    বিজ্ঞান ল্যাব    আইসিটি ল্যাব    লাইব্রেরি    বড় খেলার মাঠ  thumb|একাডেমি ভবন ১ thumb|নতুন ভবন thumb|উত্তর রাংগুনিয়া উচ্চ বিদ্যালয় খেলার মাঠ  বিদ্যালয়ের পশ্চিমে উত্তর রাংগুনিয়া সরকারি প্রাথমিক বিদ্যালয় এবং দক্ষিণে উত্তর রাংগুনিয়া আশরাফ আলী জামে মসজিদ ও উত্তর রাংগুনিয়া ডিগ্রি কলেজ অবস্থিত। বিদ্যালয়ের পাশ দিয়ে বয়ে গেছে উত্তর রাংগুনিয়া মরিয়মনগর–রাণীরহাট ডিসি সড়ক।     শিক্ষক ও কর্মচারী  বিদ্যালয়ে বর্তমানে মোট ২৪ জন শিক্ষক ও কর্মচারী কর্মরত আছেন।    বর্তমান প্রধান শিক্ষক: জনাব হারুন অর রশিদ (ভারপ্রাপ্ত)    সহকারী প্রধান শিক্ষক: জনাম মোহাম্মদ মঈনুল ইসলাম মাহমুদ    সাবেক প্রধান শিক্ষক: জনাব মোহাম্মদ আলমগীর হোসেন    সাবেক প্রধান শিক্ষক: জনাব লিয়াকত আলী (বিদ্যালয়ের অন্যতম গুরুত্বপূর্ণ শিক্ষক হিসেবে স্মরণীয়)     সহশিক্ষা কার্যক্রম  বিদ্যালয়ে বিভিন্ন সহশিক্ষা কার্যক্রম পরিচালিত হয়।    স্কাউট    ক্রীড়া ও সাংস্কৃতিক কার্যক্রম    বিজ্ঞান ক্লাব – ২০২০ সালে উপজেলা পর্যায়ের বিজ্ঞান মেলায় ৪২টি বিদ্যালয়ের মধ্যে প্রথম স্থান অর্জন করে।     কৃতি শিক্ষার্থী  বিদ্যালয় থেকে প্রতিবছর বিপুল সংখ্যক শিক্ষার্থী এসএসসি পরীক্ষায় উত্তীর্ণ হয়। তাদের মধ্যে অনেকে দেশের গুরুত্বপূর্ণ দায়িত্ব পালন করছেন।     অনুষ্ঠান  বিদ্যালয়ে প্রতিবছর বার্ষিক ক্রীড়া, সাহিত্য ও সাংস্কৃতিক অনুষ্ঠান আয়োজন করা হয়।   ২০১৮ সালের ২৩ ও ২৪ মার্চ বিদ্যালয়ের ৭৫ বছর পূর্তি উপলক্ষে হীরকজয়ন্তি অনুষ্ঠান উদযাপন করা হয়, যেখানে প্রায় ২০০০ প্রাক্তন শিক্ষার্থী অংশগ্রহণ করেন।     বহিঃসংযোগ   বিদ্যালয়ের সরকারি ওয়েবসাইট    গুগল মানচিত্রে অবস্থান     তথ্যসূত্র   বিষয়শ্রেণী:চট্টগ্রাম জেলার শিক্ষাপ্রতিষ্ঠান
গারুয়া বাচা (বৈজ্ঞানিক নাম: Clupisoma garua) (ইংরেজি: Garua Bacha) হচ্ছে Schilbeidae পরিবারের Clupisoma গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:নেপালের মাছ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: মুহম্মদ জাফর ইকবাল-এ পুনর্নির্দেশ করা হল। তথ্যসূত্রসহ উল্লেখযোগ্যতা প্রমাণ হলে পরবর্তীতে উদ্ধার করা যাবে। ~ যুদ্ধমন্ত্রী আলাপ ১৬:১৯, ৩১ জানুয়ারি ২০২০ (ইউটিসি) আমি তপু   – (অপসারণের প্রস্তাবনা দেখুনলগ দেখুন) () কোনো তথ্যসূত্র নেই। WP:NBOOK মানদণ্ডে নিবন্ধটি উত্তীর্ণ নয়। এস. এম. নাজমুস শাকিব (আলাপ) ০৬:৪২, ২৩ জানুয়ারি ২০২০ (ইউটিসি)   বাঙলাদেশে ২০০৫ সালের বইমেলায় সর্বাধিক বিক্রিত বই অথবা এখন পর্যন্ত সর্বাধিক বিক্রিত কিশোর ঊপন্যাসের কোনো অফিশিয়াল প্রতিবেদন ইন্টারনেটে পাওয়া যায় না। সেই হিসেবে শুধু আমি তপু বইটি কেনো, অনেক জনপ্রিয় সমসাময়িক বই-ই WP:NBOOK মানদণ্ডে উত্তীর্ণ নয়। শেষে "ঠগ বাছতে গাঁ উজাড়" না হয়। যাই হোক, স্বীকার করছি, ২০১৫ তে যখন নিবন্ধটি তৈরি করেছি নীতিমালার ব্যাপারে এতটা ওয়াকিবহাল ছিলাম না।  Nasrin (আলাপ) ২০:০৭, ২৮ জানুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফ্যালকন হেভি একটি আংশিক পুনরায় ব্যবহারযোগ্য ভারী-উত্তোলন উৎক্ষেপণ যান, যাহা স্পেসএক্স দ্বারা নকশাকৃত এবং উৎপাদিত হয়।  এটি ফ্যালকন ৯ যান থেকে উদ্ভূত এবং একটি শক্তিশালী ফ্যালকন ৯ প্রথম পর্যায়ে কেন্দ্রের মূল হিসাবে দুটি অতিরিক্ত ফ্যালকন ৯-এর মতো প্রথম স্তরের স্ট্র্যাপ-অন বুস্টার হিসাবে গঠিত। ফ্যালকন হেভিতে বর্তমানে সক্রিয় যেকোন উৎক্ষেপণ যানের মধ্যে সর্বোচ্চ পেড-লোড বহনের ক্ষমতা রয়েছে এবং স্যাটার্ন ফাইভ ও এনার্জিয়ার পরে কক্ষপথে পৌঁছানোর ক্ষেত্রে যে কোনও রকেটের মধ্যে তৃতীয় সর্বোচ্চ ক্ষমতা রয়েছে।  স্পেসএক্স ২০১৮ সালের ৬ ফেব্রুয়ারি পূর্ব সময় অঞ্চল অনুযায়ী বিকাল ৩ টা ৪৫ মিনিটে (২০:৪৫ ইউটিসি) ফ্যালকন হেভির প্রথম উৎক্ষেপণ পরিচালনা করে। রকেটটি স্পেসএক্সের প্রতিষ্ঠাতা এলন মাস্কের একটি টেসলা রোডস্টার বহন করে, একটি ডামি পেলোড হিসাবে ডামি ডাবযুক্ত "স্টারম্যান" বহন করে। দ্বিতীয় ফ্যালকন হেভি উৎক্ষেপণটি ২০১৯ সালের ১১ এপ্রিল হয় এবং তিনটি বুস্টার রকেটই সাফল্যের সাথে পৃথিবীতে ফিরে আসে। তৃতীয় ফ্যালকন হেভি উৎক্ষেপণ সফলভাবে ২০১৯ সালের ২৫  জুন সম্পন্ন হয়। সেই থেকে, ফ্যালকন হেভি জাতীয় নিরাপত্তা মহাকাশ উৎক্ষেপণ কর্মসূচীর জন্য প্রত্যয়িত হয়।  ফ্যালকন হেভি মানুষকে পৃথিবীর নিম্ন কক্ষপথের বাইরে মহাশূন্যে নিয়ে যেতে সক্ষম করার জন্য নকশা করা হয়, যদিও ২০১৮ সালের ফেব্রুয়ারি মাস পর্যন্ত স্পেসএক্স নিশ্চিত করে যে তারা ফ্যালকন হেভিতে লোক পরিবহন করবে না, নাসা নভোচারীদের পরিবহনে মানব-রেটিং শংসাপত্র প্রক্রিয়া অনুসরণ করবে না।  ফ্যালকন হেভি এবং ফ্যালকন ৯ স্টারশিপ উৎক্ষেপণ ব্যবস্থা দ্বারা প্রতিস্থাপিত হবে।  ইতিহাস  তিনটি ফ্যালকন ১ কোর বুস্টার ব্যবহার করে একটি ফ্যালকন হেভি উৎক্ষেপণ যানের ধারণাসমূহ ২০০৩ সালে প্রাথমিকভাবে আলোচনা করা হয়। [১৪] কোম্পানির হিসাবে এখনও-অবিক্রিত ফ্যালকন ৯ এর তিনটি মূল বুস্টার পর্যায় একত্রকরণের ধারণা ২০০৫ সালে ফ্যালকন ৯ হেভি হিসাবে অভিহিত হয়। [15]  স্পেসএক্স ২০১১ সালের এপ্রিল মাসে একটি ওয়াশিংটন, ডিসির সাংবাদিক সম্মেলনে ২০১৩ সালে প্রাথমিক পরীক্ষার উড়ানের প্রত্যাশার সাথে ফ্যালকন হেভিয়ের পরিকল্পনা জনসাধারণের কাছে উন্মোচন করে। ১   নকশা  ফ্যালকন হেভি কাঠামোগতভাবে শক্তিশালী ফ্যালকন ৯ কে "কোর" উপাদান হিসাবে নিয়ে গঠিত, সাথে আরও দুটি অতিরিক্ত ফ্যালকন ৯ এর প্রথম পর্যায় তরল জ্বালানী স্ট্র্যাপ-অন বুস্টার হিসাবে কাজ করে, [8] যা ধারণামূলকভাবে বিবর্তিত ব্যয়যোগ্য উৎক্ষেপণ যান (ইইলভি) ডেল্টা ৪ হেভি এর উৎক্ষেপণ এবং অ্যাটলাস ভি হেভি ও প্রস্তাবিত রাশিয়ান অ্যাঙ্গারা এ৫ভি এর সমান জন্য। পৃথিবীর নিম্ন কক্ষপথে ৬,৮০০ কেজি (১,৪০, ৭০০ পাউন্ড), জিওস্টেশনারি ট্রান্সফার অরবিটে ২৬,৭০০ কেজি (৫৮,৯০০ পাউন্ড), এবং ট্রান্স-মঙ্গল ইনজেকশনে ১৬,৮০০ কেজি (৩৭,০০০ পাউন্ড) এর পেডলোডের সাথে ফ্যালকন হেভি অন্যান্য পরিচালনাগত রকেটের তুলনায় বেশি উত্তোলনে সক্ষম। [59]  তথ্যসূত্র  বহিঃসংযোগ  বিষয়শ্রেণী:ফ্যালকন হেভি বিষয়শ্রেণী:স্পেসএক্স উৎক্ষেপণ যান বিষয়শ্রেণী:আংশিক পুনরায় ব্যবহারযোগ্য মহাশূন্য উৎক্ষেপণ যান বিষয়শ্রেণী:২০১৮-এ প্রবর্তিত যানবাহন
শহীদ খবিরুজ্জামান (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। "তোমাদের এ ঋণ শোধ হবে না", দৈনিক প্রথম আলো, তারিখ: ৩০-০৪-২০১১   জন্ম ও শিক্ষাজীবন  শহীদ খবিরুজ্জামানের বাড়ি  রাজবাড়ী জেলার  পাংশা উপজেলার বাহাদুরপুর ইউনিয়নের কাজীপাড়া গ্রামে। তার বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন।    কর্মজীবন  খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট। অপারেশন জ্যাকপট, জনকণ্ঠ, ১৫ আগস্ট ২০১৯   মুক্তিযুদ্ধে ভূমিকা  ১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশ্যে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাদের রাতে চলাচল করতে হয় আর যাত্রাপথও তাদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তারা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তারা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তার টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তারা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তারা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৫১-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:রাজবাড়ী জেলার ব্যক্তি
কাঠলিচু (UK: ; US: , ), একপ্রকার লিচু জাতীয় সুস্বাদু ফল। এটি লংগান বা আঁশফল নামেও পরিচিত। এর গাছের বৈজ্ঞানিক নাম Dimocarpus longan, যা ক্রান্তীয় অঞ্চলের বৃক্ষ। এটি দক্ষিণ ও দক্ষিণ-পূর্ব এশিয়ার উদ্ভিদ।   কাঠলিচু গাছের বর্ণনা  কাঠলিচু গাছ মধ্যম আকারের চিরসবুজ গাছ যা ৪০ মিটার পর্যন্ত লম্বা হতে পারে। এদের পুষ্প পুংপুস্পক এবং উভলিঙ্গ, পুংকেশর ৮টি। কাঠলিচুর ফল ঝুলন্ত এবং আঙ্গুরের মতো গুচ্ছাকার।   চাষাবাদ  এটি তুষার সহ্য করতে পারে কম। বেলেমাটি এই গাছের জন্য ভাল। শীতল অঞ্চল এর জন্য ভাল নয়; ৪০ ডিগ্রি ফারেনহাইটের উপরে থাকে এমন অঞ্চল এর জন্য উপযুক্ত; তবে স্বল্প সময়ের জন্য তাপমাত্রা ২৮ ডিগ্রি ফারেনহাইট পর্যন্ত নেমে গেলেও এটি তা সহ্য করতে পারে। কাঠলিচু এবং লিচু গাছের ফল ধরার সময় একই।   গ্যালারী    আরো দেখুন    তথ্যসূত্র    বহিঃসংযোগ   Fruits of Warm Climates: Longan  Contents Longan Production in Asia from the Food and Agriculture Organization|Food and Agriculture Organization of the United Nations  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:লিচু বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:ক্রান্তীয় ফল বিষয়শ্রেণী:চীনা ফল বিষয়শ্রেণী:ভোজ্য ফল বিষয়শ্রেণী:ঐতিহ্যবাহী চীনা চিকিৎসাবিদ্যা
থাম্ব|আন্তঃকন্ঠাস্থি থাম্ব|295x295পিক্সেল|মুরগির দেহে ফারকুলার আকার ইংরেজি Y অক্ষরের মতো, আর Y-এর মাঝের দন্ডটা হল আন্তঃকন্ঠাস্থি। আন্তঃকন্ঠাস্থি হল অধিকাংশ চতুষ্পদ প্রাণীর দু'টি কন্ঠাস্থির মাঝে অবস্থিত একটি হাড়। থেরিয়ান স্তন্যপায়ীরা (মারসুপিয়াল ও প্ল্যাসেন্টাল) হল একমাত্র চতুষ্পদ যাদের কখনও আন্তঃকন্ঠাস্থি থাকে না, যদিও অন্যান্য প্রকার চতুষ্পদদেরও কোনো কোনো প্রজাতিতে এটি অনুপস্থিত। অন্যদিকে মনোট্রিম বা হংসচঞ্চুরা স্তন্যপায়ীদের শাখা হলেও এদের আন্তঃকন্ঠাস্থি উপস্থিত। পাখিদের দেহে এই হাড়টি কন্ঠাস্থিদ্বয়ের সাথে যুক্ত হয়ে ফারকুলা নামক একক হাড় গঠন করে। মুরগির দেহে ফারকুলার আকার ইংরেজি Y অক্ষরের মতো, আর Y-এর মাঝের দন্ডটা হল আন্তঃকন্ঠাস্থি।   তথ্যসূত্র   বিষয়শ্রেণী:শারীরস্থান বিষয়শ্রেণী:ঊর্ধ্বাঙ্গের হাড় বিষয়শ্রেণী:কঙ্কালতন্ত্র বিষয়শ্রেণী:অসম্পূর্ণ
জন সেলবি (; জন্ম: ১ জুলাই, ১৮৪৯ - মৃত্যু: ১১ মার্চ, ১৮৯৪) নটিংহামে জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৭০ থেকে ১৮৮৭ সাল পর্যন্ত নটিংহ্যামশায়ার কাউন্টি ক্রিকেট ক্লাবে পেশাদারী পর্যায়ে খেলেছেন।"Nottinghamshire players". CricketArchive. Retrieved 14 August, 2017.  ১৮৭৮ সালে ৩১.৮২ গড়ে ৯৩৮ রান তুলে ইংরেজ ক্রিকেটে শীর্ষস্থান অধিকার করেছিলেন। জন্মকালীন তিনি জন বারোজ নামে পরিচিত ছিলেন।   খেলোয়াড়ী জীবন  ১৮৭৬-৭৭ ও ১৮৮১-৮২ মৌসুমে অস্ট্রেলিয়া সফরে যান। সফরগুলোয় ছয় টেস্টে অংশগ্রহণ করেন তিনি। এছাড়াও, ১৮৭৯ সালে উত্তর আমেরিকা গমন করেন।  টেস্ট ক্রিকেটের ইতিহাসে সর্বপ্রথম টেস্ট খেলায় অংশগ্রহণের সৌভাগ্য হয় তার। ১৫ মার্চ, ১৮৭৭ তারিখে মেলবোর্নে অনুষ্ঠিত ঐ টেস্টে দুই নম্বর অবস্থানে থেকে ব্যাটিং করেন। এছাড়াও উইকেট-রক্ষকের চলতি দায়িত্ব পালন করেছিলেন জন সেলবি। মূল উইকেট-রক্ষক নিউজিল্যান্ডের ক্রাইস্টচার্চে তখন কারাভোগ করছিলেন। টেস্টটিতে অস্ট্রেলিয়া টসে জয়লাভ করে ব্যাটিংয়ে নামায় তিনি উইকেট-রক্ষক হিসেবে অভিষিক্ত হন। প্রায় দেড়দিন কোনরূপ সফলতা লাভ ছাড়াই সময় কাটান। পরবর্তীতে ইংল্যান্ডের ইনিংস শুরু হলে হ্যারি জাপের সাথে ব্যাটিং উদ্বোধনে নামেন। তবে, ৭ রান করেই তাকে বিদায় নিতে হয়।  চতুর্থ দিন ইংল্যান্ডের জয়ের জন্য ১৫৪ রানের দরকার পড়লে অধিনায়ক জেমস লিলিহোয়াইট সেলবিকে পাঁচ নম্বরে ব্যাটিংয়ে নামান। এরফলে জন ৩৮ রান তুলে খেলার তৃতীয় সর্বোচ্চ ব্যক্তিগত ইনিংস খেলেন। তবে, ইংল্যান্ড ১০৮ রানে অল-আউট হলে ৪৫ রানে হেরে যায়।   ব্যক্তিগত জীবন  অ্যানি নাম্নী এক রমণীর পাণিগ্রহণ করেন তিনি। স্ট্রোকে আক্রান্ত হবার পর নটিংহাম জেনারেল হাসপাতালে নেয়া হলে ১১ মার্চ, ১৮৯৪ তারিখে ৪৪ বছর বয়সে জন সেলভি’র দেহাবসান ঘটে।   তথ্যসূত্র    আরও দেখুন   বিলি বেটস  আলফ্রেড শ  জর্জ ইউলিট  অ্যালেন হিল  জেমস লিলিহোয়াইট  ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর   বহিঃসংযোগ       বিষয়শ্রেণী:১৮৪৯-এ জন্ম বিষয়শ্রেণী:১৮৯৪-এ মৃত্যু বিষয়শ্রেণী:অল-ইংল্যান্ড ইলাভেনের ক্রিকেটার বিষয়শ্রেণী:আর. ডাফ্ট একাদশের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইউনাইটেড নর্থ অব ইংল্যান্ড একাদশের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:প্লেয়ার্স অব দ্য নর্থের ক্রিকেটার
পণ্ডিত সামতাপ্রসাদ (হিন্দি : पण्डित सामता प्रसाद ); (২০ জুলাই ১৯২১ - ৩১ মে ১৯৯৩) ছিলেন বেনারস ঘরানার একজন ভারতীয় শাস্ত্রীয় সঙ্গীতজ্ঞ এবং তবলাবাদক।  দুই প্রখ্যাত ভারতীয় বাঙালি সঙ্গীত পরিচালক, সুরকার ও গায়ক রাহুল দেব বর্মণ এবং বাপ্পী লাহিড়ী ছিলেন তাঁর শিষ্য। Pathfinders: artistes of one Worldby Alka Raghuvanshi, Sudhir Tailang. Wisdom Tree, 2002. p. 66-67  তিনি ১৯৭৯ খ্রিস্টাব্দে  সংগীত নাটক অকাদেমি পুরস্কারে ভূষিত হন এবং ১৯৯১ খ্রিস্টাব্দে  ভারত সরকারের তৃতীয় সর্বোচ্চ বেসামরিক সম্মান পদ্মভূষণ লাভ করেন।   জন্ম ও প্রারম্ভিক জীবন  পণ্ডিত সামতাপ্রসাদ ১৯২১ খ্রিস্টাব্দের ২০ জুলাই  ব্রিটিশ ভারতের আগ্রা ও অবধের যুক্তপ্রদেশ অধুনা  উত্তরপ্রদেশের  বারাণসীর কবির চৌরা মহল্লার ঐতিহ্যবাহী তবলা ও পাখোয়াজ বাদক পরিবারে জন্মগ্রহণ করেন। পিতা বাচা মিশ্র নামে পরিচিত হরি সুন্দর ও পিতামহ জগন্নাথ মিশ্র ছিলেন প্রতাপ মহারাজের বংশধর। কখনও পূরব বাজ স্কুল হিসাবে উল্লেখ করা হয় ।   সামতাপ্রসাদের তবলা বাদনে প্রাথমিক তালিম শুরু হয়েছিল পিতার কাছে। কিন্ত সামতাপ্রসাদ সাত বছর বয়সে পিতাকে হারান। তারপরে তিনি বলদেব সহায়ের শিষ্য বিক্কু মহারাজের শিষ্যত্ব গ্রহণ করে প্রতিদিন দীর্ঘ সময় ধরে অনুশীলন থাকেন। Pandit Samta Prasad Biography    কর্মজীবন  পণ্ডিত সামতাপ্রসাদ ১৯৪২ খ্রিস্টাব্দে "এলাহাবাদ সঙ্গীত সম্মেলন"- প্রথম তার তবলা বাদন উপস্থাপন করেন এবং উপস্থিত সঙ্গীতজ্ঞদের মুগ্ধ করেন।  এবং অনতিকালে তিনি নিজেকে একজন সহযোগী ও একক শিল্পী হিসাবে প্রতিষ্ঠিত করতে সফল হন।  তারপর সারা কর্মজীবনে, তিনি ভারতের বিভিন্ন স্থানে যেমন কলকাতা , মুম্বাই , চেন্নাই এবং লখনউতে তার দক্ষতা প্রদর্শন করেন। তিনি বিদেশে থাকাকালীন ফ্রান্স, রাশিয়া এবং এডিনবার্গের মতো নানা স্থানে ভারতীয় সাংস্কৃতিক দলের প্রতিনিধিত্ব করেন।  'ঝনক ঝনক পায়েল বাজে', 'মেরি সুরত তেরি আঁখেঁ' , 'বসন্ত বাহার' , 'অসমাপ্ত' এবং 'শোলে'-এর মতো হিন্দি চলচ্চিত্রের সঙ্গীতে তিনি তবলা বাজিয়েছেন। কথিত আছে, সঙ্গীত পরিচালক শচীন দেববর্মণ মেরি সুরত তেরি আঁখেঁ ছবির জন্য  মোহাম্মদ রফির কণ্ঠে গীত "নাচে মন মোরা মগন ধিগধা ধিগি ধিগি" গানটির রেকর্ডিং স্থগিত রাখেন যতক্ষণ পর্যন্ত না পণ্ডিত সামতাপ্রসাদ বারাণসী হতে এসে পৌঁছান।  পণ্ডিত সামতাপ্রসাদ ১৯৯৪ খ্রিস্টাব্দের মে মাসে নাদরূপের আয়োজনে এক সঙ্গীত প্রশিক্ষণের কর্মশালায় পুণে সফরে আসেন। তিনি আকস্মিক ভাবে ৩১ মে প্রয়াত হন।     পুরস্কার এবং স্বীকৃতি  পণ্ডিত সামতাপ্রসাদ ১৯৭২ খ্রিস্টাব্দে  ভারত সরকারের চতুর্থ সর্বোচ্চ বেসামরিক "পদ্মশ্রী " এবং ১৯৭৯ খ্রিস্টাব্দে " সঙ্গীত নাটক অকাদেমি পুরস্কার " এবং ১৯৮৭ খ্রিস্টাব্দে রাষ্ট্রপতি বৃত্তি লাভ করেন। ১৯৯১ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত হন।   শিষ্যরা  পণ্ডিত সামতাপ্রসাদের কাছে বহু সঙ্গীতশিল্পী তার শিষ্যত্ব গ্রহণ করেন। তাদের মধ্যে উল্লেখযোগ্য ব্যক্তিত্বেরা হলেন- পণ্ডিত ভোলাপ্রসাদ সিং, (পাটনা), পণ্ডিত শশাঙ্কশেখর বক্সী, নীতিন চ্যাটার্জি, নবকুমার পান্ডা, রাহুল দেব বর্মণ, গুরমিত সিং বীরদি, পার্থসারথি মুখার্জি, সত্যনারায়ণ বশিষ্ট, পণ্ডিত চন্দ্রকান্ত কামত, পি. মানিকরাও পোপটকার এবং প্রখ্যাত তবলাবাদক পণ্ডিত কুমার লাল মিশ্র প্রমুখেরা।।    তথ্যসূত্র   বহিঃসংযোগ   Last.fm এ শান্তা প্রসাদ প্রোফাইল  বেনারস তবলা ঘরানা  বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:তবলা বাদক বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:১৯৯৪-এ মৃত্যু বিষয়শ্রেণী:১৯২১-এ জন্ম
আত্মা উপনিষদ () হলো সংস্কৃত ভাষায় লিখিত হিন্দুধর্মের একটি ক্ষুদ্র  উপনিষদ। পাঠ্যটি অথর্ববেদের সাথে যুক্ত,  এবং সামান্য উপনিষদ হিসেবে শ্রেণীবদ্ধ।  উপনিষদ তিন প্রকারের আত্ম (আত্মা) বর্ণনা করে: বাহ্য-আত্মা বা বাহ্যিক আত্ম (দেহ), অন্তর-আত্মা বা অন্তর্নিহিত আত্মা (ব্যক্তি আত্মা) এবং পরম-আত্মা বা সর্বোচ্চ আত্ম (ব্রহ্ম, পুরুষ)। পাঠ্যটি দাবি করে যে যোগের সময়, একজনকে অবশ্যই ধ্যান করতে হবে, নিজের মতো সর্বোচ্চ আত্মের উপর যা অংশহীন, দাগহীন, পরিবর্তনহীন, ইচ্ছাহীন, বর্ণনাতীত, সর্ব-অনুপ্রবেশকারী।  পাঠটিকে আত্মোপনিষদ হিসেবেও উল্লেখ করা হয়।Rajendralala Mitra, Notices of Sanskrit Manuscripts, Government of Bengal (1871), page 56 মুক্তিকা ক্রমের ১০৮টি উপনিষদের তেলুগু ভাষার সংকলনে, রাম কর্তৃক হনুমানকে বর্ণিত, এটি ৭৬ নম্বরে তালিকাভুক্ত করা হয়েছে। এটি শরীর, মন, আত্মা ও পরমাত্মা সম্পর্কে বৈদিক ঋষি অঙ্গিরার উপদেশ হিসেবে উপস্থাপিত হয়েছে।Michael Nagler (2007), in The Upanishads (editor: Eknath Easwaran), Blue Mountain, , pages 280, 286-287, 375   তথ্যসূত্র    উৎস               বহিঃসংযোগ   Atma Upanishad  in Sanskrit  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
৪ নম্বর রাজ্য সড়ক হল পশ্চিমবঙ্গ এর পূর্ব মেদিনীপুর, পশ্চিম মেদিনীপুর, বাঁকুড়া জেলা ও পুরুলিয়া জেলা এর মধ্যে দিয়ে বৃস্তিত একটি রাজ্য সড়ক।এই রাজ্য সড়ক পুরুলিয়ার ঝালদাতে শুরু হয়ে পূর্ব মেদিনিপুর এর দীঘাতে শেষ হয়েছে। এই রাজ্য সড়ক টি ৪৬৬ কিলোমিটার বা ২৯০ মাইল দীর্ঘ।  রুট ঝালদা-বাগমুন্ডী-চন্দ্রকোনা-ঘাটাল-তমলুক-নন্দকুমার-কাথি-দীঘা সম্প্রসারণ উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে,কলকাতা-বাসন্তী সড়ক তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতড়া-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতড়া হয়ে মানবাজার-বাঘমুণ্ডি-ঝালদা)  তথ্যসূত্র  বিষয়শ্রেণী:পুরুলিয়া জেলার রাজ্য সড়ক বিষয়শ্রেণী:বাঁকুড়া জেলার রাজ্য সড়ক বিষয়শ্রেণী:পশ্চিম মেদিনীপুর জেলার রাজ্য সড়ক বিষয়শ্রেণী:পূর্ব মেদিনীপুর জেলার রাজ্য সড়ক বিষয়শ্রেণী:পশ্চিমবঙ্গের রাজ্য সড়ক
thumb|right thumb|right  প্রবাহী গতিবিদ্যায় রেনল্ডস সংখ্যা() হল একটি মাত্রাবিহীন সংখ্যা। এটিকে জড়তা বল  এবং সান্দ্রতা বলের  অনুপাত দ্বারা সংজ্ঞায়িত করা হয়। ১৮৫১ সালে এই সংখ্যার কথা প্রথম অবতারণা করেছিলেন জর্জ গেব্রিয়েল স্টোকস (George Gabriel Stokes), কিন্তু সংখ্যাটিকে জনপ্রিয় করার সুবাদে অসবর্ন রেনল্ডসের (Osborne Reynolds) নামে এর নামকরণ করা হয়।  মাত্রিক বিশ্লেষণে (dimensional analysis) রেনল্ডস সংখ্যার প্রয়োজন পড়ে। কোন প্রবাহ সুশৃঙ্খল (laminar) নাকি বিশৃঙ্খল (turbulent) তা নির্ধারণ করা হয় প্রবাহটির রেনল্ডস সংখ্যা যাচাই করে। রেনল্ডস সংখ্যা কম হলে তা হয় সুশৃঙ্খল প্রবাহ, অন্যথায় বিশৃঙ্খল প্রবাহ। এছাড়া গতিশীল ছদ্মায়ন প্রক্রিয়াতে রেনল্ডস সংখ্যার গুরুত্ব অপরিসীম। প্রবাহীর তাপমাত্রা, সান্দ্রতা, ভূমি থেকে উচ্চতার ভিত্তিতে রেনল্ডস সংখ্যা পরিবর্তিত হয়। রেনল্ডস সংখ্যাকে Re প্রতীক দ্বারা প্রকাশ করা হয়।   সংজ্ঞা  গাণিতিকভাবে,  যেখানে: •	V হল প্রবাহীর গড় বেগ (এসআই একক: m/s) •	L হল বৈশিষ্ট্যপূর্ণ দৈর্ঘ্য (characteristic linear dimension)(প্রবাহীর অতিক্রান্ত দূরত্ব অথবা রিভার সিস্টেমের ক্ষেত্রে হাইড্রোলিক ব্যসার্ধ (m)) •	μ হল প্রবাহীর গতিশীল সান্দ্রতা (dynamic viscosity) (Pa•s অথবা N•s/m² অথবা kg/m•s) •	ν হল is the সৃতিমূলক সান্দ্রতা (kinematic viscosity) (ν = μ / ρ) (m²/s) •	ρ হল প্রবাহীর ঘনত্ব (kg/m³) •	Q হল আয়তন ভিত্তিক প্রবাহের হার (flow rate) (m³/s) •	A হল পাইপের প্রস্থচ্ছেদের ক্ষেত্রফল (m²)   নল দিয়ে প্রবাহ  নলে প্রবাহ প্রবাহের ক্ষেত্রে রেনল্ডস সংখ্যা নিম্নোক্ত ভাবে সংজ্ঞায়িত হয়।  এখানে নলের D হল ঔদক ব্যাস   অবৃত্তাকার পথে প্রবাহ  যেসব পথের প্রস্থচ্ছেদ বৃত্তাকার নয় যেমন- আয়তাকার, বর্গাকার এর ক্ষেত্রে ঔদক ব্যাস  বিবেচনা করতে হয়। গাণিতিক ভাবে যা প্রস্থচ্ছেদের চার গুণকে ওজনযুক্ত পরিসীমা (ওয়েটেড পেরিমিটার) দিয়ে ভাগ কররে পাওয়া যায়। বদ্ধ নলে ওজনযুক্ত পরিসীমা হল প্রবাহীর সংস্পর্শে থাকা নলের সম্পূর্ণ দেয়াল।J.P. Holman, Heat Transfer, McGraw Hill.  বৃত্তাকার নলের ক্ষেত্রে ঔদক ব্যাস হল নলের অভ্যন্তরীন ব্যাস।   সংশ্লিষ্ট গ্রন্থাবলী  Zagarola, M.V. and Smits, A.J., “Experiments in High Reynolds Number Turbulent Pipe Flow.” AIAApaper #96-0654, 34th AIAA Aerospace Sciences Meeting, Reno, Nevada, January 15 - 18, 1996.  Jermy M., “Fluid Mechanics A Course Reader,” Mechanical Engineering Dept., University of Canterbury, 2005, pp. d5.10.  Hughes, Roger "Civil Engineering Hydraulics," Civil and Environmental Dept., University of Melbourne 1997, pp. 107–152  Fouz, Infaz "Fluid Mechanics," Mechanical Engineering Dept., University of Oxford, 2001, pp96  E.M. Purcell. "Life at Low Reynolds Number", American Journal of Physics vol 45, p. 3-11 (1977)  Truskey, G.A., Yuan, F, Katz, D.F. (2004). Transport Phenomena in Biological Systems Prentice Hall, pp. 7. . .   তথ্যসূত্র   বিষয়শ্রেণী:প্রবাহী গতিবিজ্ঞান বিষয়শ্রেণী:মাত্রাবিহীন রাশি বিষয়শ্রেণী:বায়ু গতিবিদ্যা বিষয়শ্রেণী:পরিচলন বিষয়শ্রেণী:বায়ুগতিবিজ্ঞান বিষয়শ্রেণী:মাত্রাহীন সংখ্যা বিষয়শ্রেণী:নলব্যবস্থা
অঝৈ পনি ২০১৫ সালের ফেব্রুয়ারি তে মুক্তিপ্রাপ্ত একটি নেপালি ভাষার চলচ্চিত্র। চলচ্চিত্রটি পরিচালনা করেছেন অলোক নেমবাংয়ের এবং প্রযোজনা করেছেন পুনম গৌতম। চলচ্চিত্রটিতে সুদর্শন থাপা এবং পূজা শর্মা প্রধান চরিত্রে অভিনয় করেছেন।   পটভূমি  চলচ্চিত্রে কুশল (সুদর্শন থাপা) এবং যুনিশার (পূজা শর্মা) মধ্যে প্রণয় চিত্রিত করা হয়েছে। এছাড়াও এখানে শৈলির চরিত্রে সুরকশ্য পন্থ এবং যুনিশার চাচার চরিত্রে বিজয় লামা উপস্থিত ছিলেন।   অভিনয়ে   কুশল চরিত্রে সুদর্শন থাপা  ইউনিশার চরিত্রে পূজা শর্মা  শৈলীর চরিত্রে সুরক্ষা পন্ত  কুশলের দাদীর চরিত্রে মিথিলা শর্মা  কুশলের দাদা চরিত্রে রামশরণ পাঠক  ইউনিশার মামা চরিত্রে বিজয় লামা  ভুবন চরিত্রে বিশাল ধুনগানা  বীরেন চরিত্রে পুষ্প খড়্কা   সাউন্ডট্র্যাক    আরও দেখুন   আশমিনা  বুলবুল (২০১৯-এর চলচ্চিত্র)  আপ্পা (২০১৯-এর চলচ্চিত্র)  রাধে (২০১৭-এর চলচ্চিত্র)  কালো পোথী  অপবাদ (চলচ্চিত্র)  সেতো বাঘ  তান্দ্রো  পাহুনা: দ্য লিটল ভিজিটরস  সাইয়াদ ২   তথ্যসূত্র      বহিঃসংযোগ     বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:২০১৫-এর চলচ্চিত্র